Κουρτ Βάλε

Ο Κουρτ Βάλε και στα γερμανικά: Kurt Wahle (26 Δεκεμβρίου 1855 – 19 Ιουνίου 1928), ήταν Σάξωνας – από τη γέννηση, Γερμανός υποστράτηγος εν αποστρατεία. 

Στις 2 Αυγούστου 1914 ταξίδευσε στη Γερμανική Ανατολική Αφρική, προκειμένου να επισκεφθεί τον υιό του. Ευρισκόμενος στην αποικία κατά το ξέσπασμα του Α΄ Παγκοσμίου Πολέμου, προσφέρθηκε να υπηρετήσει εθελοντικά υπό τον Πάουλ φον Λέτοβ-Φόρμπεκ. Παρόλο που βαθμολογικά ήταν ανώτερός του, έγινε ένας από τους διοικητές του μετώπου του. Συμμετείχε στις μάχες κατά τη διάρκεια της Εκστρατείας της Ανατολικής Αφρικής έως τον Οκτώβριο του 1918.

Το 1920, ο Στρατηγός Βάλε αποτύπωσε τις εμπειρίες του στην Ανατολική Αφρική, στο βιβλίο με τίτλο «Erinnerungen an meine Kriegsjahre in Deutsch-Ostafrika 1914 — 1918».

Σύντομα στοιχεία σταδιοδρομίας 
Ο Στρατηγός Βάλε: 

 το 1867 (στην ηλικία των 12 ετών) είχε προσχωρήσει στον Πρωσικό Στρατό
 το 1873 υπηρετούσε ως αρχάριος στον Στρατό της Σαξωνίας 
 το 1910, αποστρατεύτηκε από την ενεργό υπηρεσία, με το βαθμό του υποστράτηγου ως Διοικητής της 1ης Ταξιαρχίας Πεζικού αριθ. 45
 πολέμησε εθελοντικά στην Εκστρατεία της Ανατολικής Αφρικής από το 1914 έως τον Οκτώβριο του 1918. Κατά τον Α΄ Παγκόσμιο Πόλεμο, ήταν ο παλαιότερος (ηλικιακά) πολεμιστής οποιουδήποτε έθνους

Ημερολόγιο αποστολών του Κουρτ Βάλε στη ΓΑΑ

 20 Ιουλίου 1916 - Η δύναμη του Υποστράτηγου Κουρτ Βάλε εκκενώνει την Κιγκόμα, τον κύριο λιμένα των Γερμανών στη Λίμνη Τανγκανίκα.
 7 Αυγούστου 1916 - Στην Ταμπόρα, ο Στρατηγός Βάλε προώθησε άλλη μια αντεπίθεση στο σιδηροδρομικό σταθμό του Ουσόκε (Usoke), αυτή τη φορά τοποθετήθηκε ένα ναυτικό πυροβόλο επάνω σε ένα σιδηροδρομικό βαγόνι. Και οι δύο πλευρές υπέστησαν μεγάλες απώλειες, βομβαρδίστηκε ο σιδηροδρομικός σταθμός, η Force publique (FP) ξεκίνησε μια επίθεση και οι Γερμανοί ωθήθηκαν προς τα πίσω.
 19 Σεπτεμβρίου 1916 - Τα Βελγικά στρατεύματα διοικούμενα από τον Βαρόνο Σαρλ Ανρί Τομπέρ μετά από πορεία μερικών εβδομάδων, ακολουθώντας την Κεντρική σιδηροδρομική γραμμή προς τα ανατολικά, καταλαμβάνουν την Ταμπόρα όπου ο Γερμανός αποικιακός Κυβερνήτης Heinrich Schnee είχε μεταφέρει την Κυβέρνηση και ο Υποστράτηγος Κουρτ Βάλε είχε συγκεντρώσει την 5.000 ανδρών δύναμή του. Τόσο η Κυβέρνηση όσο και η δύναμη του Κουρτ Βάλε είχαν ήδη εκκενώσει την πόλη αφού προηγουμένως είχαν χωριστεί σε τρεις ξεχωριστές φάλαγγες με τον Schnee και το επιτελείο του να συνοδεύουν τη φάλαγγα του Βάλε. Η σύζυγός του Emily Schnee (το γένος Scheibe), προτίμησε να παραμείνει στην πόλη, στην οικία του Κυβερνήτη. Μαζί της παρέμειναν και περίπου 140 γυναίκες μαζί με πολλά παιδιά. Οι Βέλγοι απελευθέρωσαν περί τους 200 αιχμάλωτους πολέμου—Βρετανούς, Βέλγους, Γάλλους, Ιταλούς και Ρώσους. Ο Τομπέρ, ικανοποιημένος από τη νίκη του, δεν καταδιώκει τις δυνάμεις του Βάλε.
 25 Οκτωβρίου 1916 - Γερμανικές δυνάμεις υπό τον Βάλε, επιτίθενται τις Νοτιοαφρικανικές δυνάμεις στην Ιρίνγκα αλλά απωθούνται. Οι Νοτιοαφρικανοί, παγιδεύουν τη μια φάλαγγα του Βάλε, υποχρεώνοντάς την σε παράδοση. Ο Βάλε αναγκάζεται να οπισθοχωρήσει προς το Μαχένγκε.
 15 - 18 Οκτωβρίου 1917 - Με τη δύναμη του Υποστράτηγου Κουρτ Βάλε στο Νυανγκάο (Nyangao), να έχει χωριστεί από την κύρια δύναμη του φον Λέτοβ-Φόρμπεκ, οι Βρετανοί συνέλαβαν ένα σχέδιο ώστε να αποκόψουν και να περικυκλώσουν τη φάλαγγα του Κουρτ Βάλε, με το να την υπερφαλαγγίσουν από μια δύναμη Νιγηριανών. Εν συνεχεία, θα τοποθετούσαν ένα μεγάλο σώμα στρατιωτών, σε μια μετωπική επίθεση και θα περικύκλωναν τη δύναμη.  
 6 Νοεμβρίου 1918 - Συναντώντας μεγάλη αντίσταση στη Σονγκέα, την οποία όμως ο φον Λέτοβ-Φόρμπεκ εκτιμούσε ότι θα βαίνει ολοένα αυξανόμενη, περί τα μέσα του Οκτωβρίου, κατευθύνεται δυτικά, εκτός της Γερμανικής Ανατολικής Αφρικής. Αφήνοντας πίσω του, τους ασθενείς και τραυματίες καθώς επίσης και τον θαρραλέο αλλά άρρωστο υποστράτηγο Κουρτ Βάλε, πέρασε βορείως της Λίμνης Νυάσα και εισήλθε στη Βόρεια Ροδεσία. Μένοντας πίσω ο Βάλε, αφέθηκε να συλληφθεί από τους Βρετανούς, οι οποίοι του φέρθηκαν με μεγάλο σεβασμό.

Παρασημοφορήσεις
Κατά τη διάρκεια της εκστρατείας, του απονεμήθηκαν τα παράσημα του Σιδηρού Σταυρού (Πρώτου Βαθμού) και του Pour le Mérite και διοικούσε τις Γερμανικές δυνάμεις στη Μάχη της Ταμπόρα.

Δείτε επίσης
 Μάχη της Ταμπόρα
 Πάουλ Έμιλ φον Λέτοβ-Φόρμπεκ

Σημειώσεις 

Παραπομπές σημειώσεων

Παραπομπές 

  Paice, Edward Tip and Run: The Untold Tragedy of the Great War in Africa Weidenfeld & Nicolson, 2007, . (βλ. σελ. 384)

Βιβλιογραφία
  Farwell, Byron. The Great War in Africa, 1914–1918. New York: W. W. Norton & Company, 1989. 
  Hoyt, Edwin P. Guerilla: Colonel von Lettow-Vorbeck and Germany's East African Empire. New York: Macmillan Publishing Co., Inc. 1981; and London: Collier Macmillan Publishers. 1981. 
  Miller, Charles. Battle for the Bundu: The First World War in German East Africa. London: Macdonald & Jane's, 1974; and New York: Macmillan Publishing Co., Inc. 1974. 
  *  

Γερμανοί πρωταγωνιστές του Α' Παγκοσμίου Πολέμου
Πρώσοι στρατιωτικοί